google/wiki40b huggingface dataset:
वाचान्तर-राजभाषा

वाचान्तर-राजभाषा सी-डैक द्वारा विकसित एक वाक से पाठ अनुवादक तन्त्र है। यह अंग्रेजी ध्वनि को इनपुट के तौर पर लेता है तथा हिन्दी पाठ में आउटपुट देता है। यह कार्य आन्तरिक रूप से दो चरणों में होता है, पहले वाक से पाठ इंजन अंग्रेजी ध्वनि को अंग्रेजी पाठ में बदलता है फिर मशीनी अनुवादक तन्त्र मन्त्र-राजभाषा उसका हिन्दी पाठ में अनुवाद करता है।
प्रयोक्ता माइक्रोफोन आदि इनपुट डिवाइस के जरिये ध्वनि डालता है, रिकॉग्नाइजर ऍनालॉग सिग्नल को वाक संश्लेषण के लिये डिजिटल सिग्नल में बदलता है। प्रोसैसिंग के उपरान्त टैक्स्ट बनता है। यह स्रोत भाषा (अंग्रेजी) टैक्स्ट अनुवादक इंजन के लिये इनपुट का कार्य करता है, जो कि इसे टारगेट भाषा (हिन्दी) में बदल देता है।
नुएस्त्रा सेन्योरा दे मोन्त्सेर्रात

इतिहास

यह कैटलान विद्रोह से भागने कास्तिलियाई भिक्षुओं के रहने के लिए में स्पेन के राजा फिलिप चतुर्थ द्वारा स्थापित किया गया था।
इस गिरजाघर का निर्माण सेबेस्टियन हेरेरा बरनुएवो (Sebastián Herrera Barnuevo) के निर्देशन में 1668 में शुरू हुआ था।
द्विपद प्रमेय

गणित में द्विपद प्रमेय एक महत्वपूर्ण बीजगणितीय सूत्र है जो x + y प्रकार के द्विपद के किसी धन पूर्णांक घातांक का मान x एवं y के nवें घात के बहुपद के रूप में प्रदान करता है। अपने सामान्यीकृत (जनरलाइज्ड) रूप में द्विपद प्रमेय की गणना गणित के १०० महानतम प्रमेयों में होती है।

इतिहास

द्विपद प्रमेय का इतिहास अत्यंत मनोरंजक है। प्रायः ऐसा माना जाता है कि द्विपद गुणांको को त्रिभुज के रूप में विन्यस्त करने का काम सबसे पहले पॉस्कल ने किया था। किन्तु तीसरी शताब्दी के भारतीय गणितज्ञ पिंगल ने द्विपद गुणांको का उपयोग छन्दःसूत्रम् में बड़ी सुन्दरता से किया है। उन्होने इसे मेरु प्रस्तार नाम दिया था।
जैसा ऊपर कहा गया है, धन पूर्णसंख्यात्मक घात के लिये द्विपद प्रमेय न्यूटन से पहले भी ज्ञात था, किंतु ऋण और भिन्नात्मक घातों के लिए न्यूटन ने इसकी खोज सन् १६६५ में की और इसकी व्याख्या रॉयल सोसायटी ऑव लंदन के सेक्रेटरी को लिखे १६७६ ई. के दो पत्रों में की। कुछ व्यक्तियों की धारणा है कि यह सूत्र न्यूटन की कब्र पर खुदा है, किंतु यह असत्य है। इस प्रमेय की दृढ़ उपपत्ति आबेल ने १८२६ ई. में दी और उन दशाओं में भी इसकी स्थापना की जब घात और द्विपद के पद सम्मिश्र (कम्प्लेक्स) होते हैं।
लोलेइ

साइट

लोलेइ में ईटो से बने चार मंदिर मिनारों का समुह जिन्हें एक साथ छत पर समूहित किया गया है। राजा ने अपने पूर्वजों के लिए निर्माण करया था। एक अपने दादा के लिए, एक दादी के लिए, एक अपने पिता के लिए, और एक अपनी मां के लिए। सामने के दो मिनार पुरुषों के लिए हैं जबकि पीछे के दो मिनार महिलाओं के लिए थे। दो लम्बे मिनार अपने दादा दादी के लिए हैं जबकि दो छोटे मिनार अपने माता-पिता के लिए हैं। मूल रूप से, मिनारों को एक बाहरी दीवार ने घेरा हुआ था जिसमें आने के लिए एक गोपुरा के मध्य से आना पड़ता था, लेकिन न तो दीवार और न ही गोपुरा वर्तमान में बचे हैं। आज, मंदिर एक मठ के बगल में है, जैसे कि 9वीं शताब्दी में यह आश्रम के बगल में था।
मंदिर टावर अपने सजावटी तत्वों के लिए जाने जाते हैं, जिनमें उनके भ्रान्तिक दरवाजे, उनके नक्काशीदार लिंटेल और उनके नक्काशीदार देवता और द्वारपाल शामिल हैं, जो कि वास्तविक और भ्रान्तिक दोनों दरवाजे के बाहर हैं। लिंटेल और अन्य बलुआ पत्थर के उपर की गई नक्काशी में दर्शाए गए कुछ प्रारूप आकाश-देवता इन्द्र अपने हाथी ऐरावत पर सवार, सांप जैसे राक्षसों जैसे मकरस और बहु-सिर वाले नागोंको दर्शाए गये है।
हेमाद्रिपंत

हेमाद्रि पण्डित देवगिरि के यादव राजा महादेव (1259 - 1271) एवं राजा रामचन्द्र (1271 - 1309) के प्रधानमंत्री थे। वे एक कुशल प्रशासक, वास्तुकार, कवि और आध्यात्मविद थे।हेमाद्रिपंत के प्रधानमंत्रीत्व में यादवकुल का सूर्य अपने चरम पर था।
तेरहवी शताब्दी में कर्नाटक के दक्षिण कन्नड़ के एक छोटे से ग्राम हेमाद्री के स्मार्त ऋग्वेदी, वत्स गोत्री, शाकालशक्शी कर्हाड़े ब्राह्मण परिवार में जन्मे हेमाद्रिपंत को उनके पिता कामदेओ बहुत छोटी उम्र में महाराष्ट्र ले आये थे।
हेमाद्रिपंत ने बहुत-सी धार्मिक पुस्तकें लिखीं जिनमे चतुर्वर्ग चिंतामणि है जिसमे हज़ारों व्रतों और उनके करने के विधान का वर्णन है। चिकित्सा के सम्बन्ध में इन्होने आयुर्वेद रहस्यम् पुस्तक लिखी जिसने हजारों बीमारियों और उनके निदान के बारे में लिखा गया है। इन्होने एक इतिहास विषयक पुस्तक भी लिखी जिसका नाम 'हेमाडपंती बखर' है। हेमाद्रिपंत ने प्रशासन और राजकीय कार्यो में एकरूपता लाने के लिए एक पुस्तक भी लिखी जिसमे राज-काज के दैनंदिन कार्यो की प्रक्रिया को विस्तार से निश्चित किया गया है।
हेमाद्रिपंत ने मोडी लिपि को सरकारी पत्रव्यवहार की भाषा बनाया। गोंदेश्वर मंदिर (सिन्नर, जिला : नासिक), तुलजाभवानी मंदिर (तुळजापूर, जिला : [[उस्मानाबाद जिला| तथा औंढा नागनाथ का ज्योतिर्लिंग मंदिर (आमर्दकपूर, औंढा-नागनाथ, जिला : हिंगोली, महाराष्ट्र ) और अमृतेश्वर मंदिर (रतनगड, भंडारदरा, तालुका : अकोले, जिला : अहमदनगर) को हेमाडपंथी वास्तुकारिता से बनाया गया है जिसका सृजन हेमाद्र्पंत ने किया था।
हेमाद्रिपंत ने भारत में बाजरे के पौधे, जिसे कन्नड़ में सज्जे, तमिल में कम्बू, तेलुगु में सज्जालू, मराठी में बाजरी और उर्दू, पंजाबी या हिंदी में बाजरा कहा जाता है, को बहुत प्रोत्साहन दिया। महाराष्ट्र में महालक्ष्मी के पूजन को प्रोत्साहित और वैभवशाली बनाने में भी हेमाद्रिपंत का बहुत योगदान है।
आईरिस पैटर्न

आईरिस की पहचान अपने आप होने वाले बायोमेट्रिक तकनीक के तरीके से होती है। जो गणिकी पैट्रन का प्रयोग करके आईरिस की पहचान करता है। ये आईरिस पैट्रन एक जटील और किसी भी इंसान के अलग और यूनिक होते है, जिस से किसी भी इंसान की पहचान बड़ी आसानी से की जा सकती है। रेटिनल स्कैनिंग एक अलग तरह की बायोमेट्रिक तकनीक है जिसमे रेटिना में मौजूद ब्लड वेसल्स का अनोखा पैट्रन होने की वजह से उनकी पहचान आसानी से की जा सकती है। ज्यादातर आईरिस पैट्रन और रेटिना ब्लड वेसल्स के पैट्रन में गडबडा जाते है। आईरिस पैट्रन की पहचान नियर इन्फ्रारेड इल्लुमिनसायन जो विडियो कैमरा तकनीक में होता है, उस से किया जाता है।
मानिएमा प्रान्त

इतिहास

बेलजियम द्वारा कांगो पर क़ब्ज़ा करके उसे अपना उपनिवेश बनाने से पहले मानिएमा के इलाक़े में 'कूबा राज्य' नाम का एक शक्तिशाली अफ़्रीकी राज्य हुआ करता था।
माचिस

matchboxes are very cheap and useful in our daily life
माचिस और उसकी तिली मिलकर आवश्यकतानुसार, नियंत्रित ढ़ंग से आग पैदा करने के काम आते हैं। आजकल यह एक बहुत ही सस्ती एवं सुलभ चीजहै।

बनावट

आमतौर पर माचिस की तिली आसानी से आग पकड़ने वाली लकड़ी की बनी होती है। इसके एक सिरे पर किसी फास्फोरस-युक्त पदार्थ का लेप किया गया होता है। इस सिरे को किसी घर्षणयुक्त तल परगढ़ने से आग उत्पन्न हो जाती है। माचिस की तीलियों के सिरे पर फास्फोरसयुक्त पदार्थ का लेप करने के लिये जिलेटिन (Gelatin) का उपयोग किया जाता है। ये तीलियाँ किसी लकड़ी के छोटे से बक्से या कागज में रखकर उपयोग में आती हैं। लकड़ी के बक्से के उपर ही एक तल पर घर्षणयुक्त तल बनाया गया होता है।
आमतौर पर माचिस की तिली आसानी से आग पकड़ने वाली लकड़ी की बनी होती है। इसके एक सिरे पर किसी फास्फोरस-युक्त पदार्थ का लेप किया गया होता है। इस सिरे को किसी घर्षणयुक्त तल परगढ़ने से आग उत्पन्न हो जाती है। माचिस की तीलियों के सिरे पर फास्फोरसयुक्त पदार्थ का लेप करने के लिये जिलेटिन (Gelatin) का उपयोग किया जाता है। ये तीलियाँ किसी लकड़ी के छोटे से बक्से या कागज में रखकर उपयोग में आती हैं। लकड़ी के बक्से के उपर ही एक तल पर घर्षणयुक्त तल बनाया गया होता है।आज इलेक्ट्रिक लाइटर्स के दौर में भी परम्परागत माचिस अपनी जगह बनाए हुए है।
बीबीगढ़

बीबीगढ़ उत्तर प्रदेश राज्य के कानपुर नगर में स्थित एक इमारत है।
यहाँ 1857 ई. के सिपाही विद्रोह के दौरान 211 अंग्रेज़ स्त्री-पुरुषों और बच्चों को, जिन्होंने 26 जून को आत्मसमर्पण किया था, 15 जुलाई को नाना साहब और तात्या टोपे के आदेशानुसार मार डाला गया और उनके शवों को क़रीब के कुएँ में फेंक दिया गया। इससे पूर्व बनारस तथा इलाहाबाद में अंग्रेज़ों ने गाँव के गाँव फूँक दिये थे। यह उसी के बदले की कार्यवाही थी। इसके फलस्वरूप ब्रिटिश सेनाओं ने भी भारतीयों पर नृशंस अत्याचार किये।
उत्तरा भाद्रपद नाडी मुहूर्त

ज्योतिष के अनुसार उत्तरा भाद्रपद नाडी मुहूर्त रविवार के दिन दवाई आरम्भ करने पर रोगी को स्वास्थय लाभ प्राप्त होता है। उ. भा. सोमवार की नाडी की अवधि में जीवन साथी प्राप्ति के प्रयास करने पर उतम साथी की प्राप्ति होती है। मंगलवार के दिन इस नाडी में जो भी कार्य किया जाता है। उस कार्य में व्यक्ति को सफलता प्राप्त होती है। बुधवार की नाडी मुहूर्त में धन विनियोजन का कार्य करना लाभकारी रहता है। उत्तरा भाद्रपद नाडी मुहूर्त समय में यह कार्य करने पर व्यक्ति के उतम आय की प्राप्ति की संभावनाएं बनती है। गुरुवार के दिन उ.भा. नाडी की अवधि में व्यापार का आरम्भ व व्यापार के विस्तार का कार्य करना लाभकारी रहता है। शुक्रवार में उत्तरा भाद्रपद नाडी अवधि में शुभ कार्य नहीं करने चाहिए। अशुभ कार्यो को इस अवधि में किया जा सकता है। उ. भा. नाडी दिन शनिवार की अवधि जीवन साथी के साथ कार्यो में सहयोग करने के लिये उपयुक्त रहती है।
ताओ-ते-चिंग

ताओ ते चिंग (道德經, Tao Te Ching) या दाओ दे जिंग (Dao De Jing) प्रसिद्ध चीनी दार्शनिक लाओ त्सू द्वारा रचित एक धर्म ग्रन्थ है जो ताओ धर्म का मुख्य ग्रन्थ भी माना जाता है। इसका नाम इसके दो विभागों के पहले शब्द को लेकर बनाया गया है - 'दाओ' (道, यानि 'मार्ग') और 'दे' (德, यानि 'गुण' या 'शक्ति') - जिनके अंत में 'जिंग' (經, यानि 'पुरातन' या 'शास्त्रीय') लगाया जाता है। पारंपरिक मान्यता के अनुसार लाओ त्सू चीन के झोऊ राजवंश काल में सरकारी अभिलेखि (सिरिश्तेदार या रिकॉर्ड​-कीपर) थे और उन्होंने इस ग्रन्थ को छठी सदी ईसापूर्व में लिखा था, हालांकि इसकी रचना की असलियत पर विवाद जारी है। इसकी सबसे प्राचीन पांडुलिपियाँ चौथी शताब्दी ईसापूर्व से मिली हैं।
ताओ ते चिंग ग्रन्थ का सबसे पहला वाक्य है 'जिस मार्ग के बारे में बात की जा सके वह सनातन मार्ग नहीं है'। पूरे ग्रन्थ में बार-बार इस 'मार्ग' शब्द का प्रयोग होता है और समीक्षकों में इसको लेकर आपसी बहस हज़ारों सालों से चलती आई है। इस प्रश्न के उत्तर में कि यह किस मार्ग की बात कर रहा है - धार्मिक, दार्शनिक, नैतिक या राजनैतिक - समीक्षक ऐलन चैन ने कहा है कि 'ऐसी श्रेणियाँ ताओवादी नज़रिए में एक ही हैं और इनका खंडिकरण केवल पश्चिमी विचारधाराओं में ही होता है'। ताओ-धर्मियों के अनुसार ताओ में जिस मार्ग की बातें होती हैं वह सत्य, धर्म और पूरे ब्रह्माण्ड के अस्तित्व का स्रोत है।
मोरचा

मोरचा या जंग कई भिन्न प्रकार की लोहे की ऑक्साइडों (यानि लोहे और ऑक्सीजन के रासायनिक यौगिक) का नाम है। आम भाषा में इसे लाल और नारंगी रंग के उन पदार्थों के लिए प्रयोग किया जाता है जो पानी या हवा की मौजूदगी में लोहे और ऑक्सीजन की रासायनिक अभिक्रिया (रीऐक्शन) से बन जाते हैं। लोहे के संक्षारण (कोरोझ़न) में ज़ंग की अहम भूमिका है।

मोरचा लगने की रासायनिक क्रिया

अगर शुद्ध लोहा (रासायनिक चिन्ह: Fe) शुद्ध पानी (H₂O) या शुद्ध ऑक्सीजन (O₂) के संपर्क में हो तो ज़ंग नहीं बनता। उसकी बजाए लोहे और ऑक्सीजन में अभिक्रिया (रीऐक्शन) से एक लोह ऑक्साइड की पतली परत बन जाती है जो कस कर लोहे से चिपककर उसको पूरी तरह ढक लेती है। इस परत को निष्क्रीय परत (पैसिविटी लेयर) कहा जाता है। इस परत के अन्दर का लोहा सुरक्षित रहता है। लेकिन सल्फ़र डायऑक्साइड (SO₂), कार्बन डायऑक्साइड (CO₂) या अन्य अशुद्धियों की उपस्थिति में यह परत ज़ंग का रूप धारण कर लेती है जो लोहे से चिपकता नहीं बल्कि अलग छिलने लगता है। इस से अन्दर का लोहा बार-बार बाहरी तत्वों से संपर्क में आ जाता है और वह भी ज़ंग बनता रहता है। इसी क्रिया को आम बोली में "ज़ंग खाना" कहते हैं।
मानतुंग

आचार्य Manatunga (सी. सातवीं शताब्दी CE) था, संगीतकार के प्रसिद्ध जैन प्रार्थना, Bhaktamara स्तोत्रहै। आचार्य Manatunga के लिए कहा जाता है से बना है के Bhaktamara स्तोत्र जब वह आदेश दिया गया था के लिए जेल में रखा जाएगा पालन नहीं करने के लिए आदेश के राजा भोज में प्रदर्शित करने के लिए अपने शाही अदालत. उन्होंने रखा गया था जेल में करार के तहत चेन और 48 ताले के हैं, और पर जप Bhaktamara स्तोत्र सभी 48 ताले टूटे हुए थे और आचार्य Manatunga चमत्कारिक ढंग से आया था जेल से बाहर है।

जीवनी

Manatunga (सी. सातवीं शताब्दी CE) था, संगीतकार के प्रसिद्ध जैन प्रार्थना, Bhaktamara स्तोत्रहै।  आचार्य Manatunga के लिए कहा जाता है से बना है के Bhaktamara स्तोत्र जब वह आदेश दिया गया था के लिए जेल में रखा जाएगा पालन नहीं करने के लिए आदेश के राजा भोज में प्रदर्शित करने के लिए अपने शाही अदालत. उन्होंने रखा गया था जेल में करार के तहत चेन और 48 ताले के हैं, और पर जप Bhaktamara स्तोत्र सभी 48 ताले टूटे हुए थे और आचार्य Manatunga चमत्कारिक ढंग से आया था जेल से बाहर है।
हिन्द-आर्य भाषाओं में श्वा विलोपन

श्वा विलोपन वह प्रतिक्रिया है जिसमें हिन्दी, कश्मीरी, पंजाबी, गुजराती, मराठी, बंगाली, मैथिली और बहुत-सी अन्य आधुनिक हिन्द-आर्य भाषाओँ में सही उच्चारण के लिए उनकी लिपियों के व्यंजनों में निहित श्वा की ध्वनि (जो कि हिन्दी में 'अ' है) को त्यागना अनिवार्य है। यह विलोपन करना उन भाषाओँ के मातृभाषियों के द्वारा समझे जाने के लिए और बोलने वाले का लहजा सही प्रतीत होने के लिए बहुत ज़रूरी है। इस श्वा विलोपन के बिना वाचक या तो स्पष्ट ग़ैर-मातृभाषी लगता है या फिर उसे समझने में ही कठिनाई हो सकती है। श्वा विलोपन कम्पयूटर द्वारा लिखित सामाग्री को पढ़ने में (मसलन नेत्रहीन लोगों की सुविधा के लिए) और भाषाओँ को सीखने वालों के लिए चुनौती होती है क्योंकि इन भाषाओँ की लिपियाँ अक्सर यह स्पष्ट नहीं करती कि श्वा कहाँ रखना चाहिए और कहाँ त्यागना चाहिए।

हिन्दी में श्वा विलोपन

आधुनिक हिन्दी को लिखने के लिए देवनागरी लिपि का प्रयोग किया जाता है, जिसमें औपचारिक रूप से हर व्यंजन के अंत में अगर हलंत न लगा हो तो 'अ' कि ध्वनि जोड़ी जाती है। लेकिन हिन्दी के सही उच्चारण के लिए हिन्दी का 'श्वा विलोपन नियम' कहता है कि शब्दों के अंत में और कुछ और परिस्थितियों में अक्सर यह श्वा हटा दिया जाता है। इसे कभी-कभी इस प्रकार से लिखा जाता है: 'अ -> ø | स्वर व्यंजन _व्यंजन स्वर'। इसका अर्थ है कि अगर लिपि के अनुसार किसी स्वर के उपरान्त आने वाले व्यंजन के बाद श्वा ('अ' ध्वनि) आता है और उसके बाद एक व्यंजन आता है जिसके पीछे भी एक स्वर लगा हो, तो उस बीच के श्वा को त्याग दिया जाता है। मसलन 'अजगर' शब्द को देखा जाए तो यह 'अ+ज्+अ+ग्+अ+र्+अ' है लेकिन शब्द के अंत वाला 'अ' और 'अ+ज्' और 'ग्+अ' के बीच का 'अ' दोनों हटा दिए जाते हैं, जिस से 'अजगर' शब्द का साधारण बोलचाल में सही हिन्दी उच्चारण 'अज्गर्' है। अक्सर यह बात अंग्रेजी में लिप्यान्तरण करने में स्पष्ट हो जाती है। 'पटना' शहर को देखा जाए तो लिपि के अनुसार यह 'प्+अ+ट्+अ+न्+आ' है, जो अंग्रेजी में 'patanā' लिखा जाएगा ('ā' दीर्घ 'आ' की ध्वनि है)। लेकिन श्वा विलोपन नियम बीच का श्वा हटा देता है, इसलिए वास्तव में सही उच्चारण 'प्+अ+ट्+न्+आ' है, यानी 'pat.nā'। उसी तरह 'उत्तर प्रदेश' को अगर औपचारिक लिपि के अनुसार देखा जाए तो यह 'uttara pradesha' होना चाहिए, लेकिन श्वा विलोपन की वजह से यह 'uttar pradesh' बन जाता है।
ध्यान दीजिये कि श्वा विलोपन के कारण कुछ अक्षरों के गुटों का उच्चारण उनकी शब्द में परीस्थिती के अनुसार बदल जाता है। 'सरल' का उच्चारण 'स्+अ+र्+अ+ल्' (सरल् 'saral') है जिसमें अंत का श्वा विलोपित है। लेकिन 'सरला' में नियमानुसार बीच के 'र' का 'अ' हटा दिया जाता है, यानी 'स्+अ+र्+ल्' (सर्ला 'sar.lā')। उसी तरह 'पालक' (पालक् pālak) और 'पालकी' (पाल्की 'pāl.ki') में बीच के 'ल' का श्वा पहले तो रखा जाता है लेकिन दुसरे शब्द से हटा दिया जाता है। उसी तरह 'दिल की धड़कने' में 'धड़कने' का सही उच्चारण 'धड़्कने' (dhad.kane) है, यानि 'ड़' का श्वा हटाया गया। लेकिन 'दिल धड़कने लगा' में 'धड़कने' का सही उच्चारण 'धड़क्ने' (dhadak.ne) है, यानि इस दफ़ा 'ड़' का श्वा रखा गया लेकिन 'क' का श्वा हटाया गया। हिन्दी के मातृभाषी इन शब्दों को बिना सोचे आराम से सही उच्चारित करते हैं, लेकिन ग़ैर-मातिभाषियों और कम्पयूटरों के लिए यह कठिनाई पैदा करते हैं। अक्सर उनके ग़लत उच्चारण से उनकी बोली 'अजीब' और 'सुनने वाले के लिए समझनें में कठिन' लगती है।
बानी यादव

प्रारंभिक जीवन और करियर

उनका जन्म माथुर परिवार में हुआ था और वह दिल्ली में पली बड़ी थी। उनकी स्कूली शिक्षा दिल्ली से पूरी हुई व उन्होंने भूगोल में होनोर्स की त्तथा साथ ही विज्ञापन और सार्वजानिक सम्बन्ध में एक डिप्लोमा भी किया। १३ वर्ष की उम्र में गति रेसिंग का उनका पहला अनुभव था और कई उतार चढाव के बावजूद भी उन्होंने जीवन में कभी भी अपने सपनों का पीछा नहीं छोड़ा। २०१३ में जयपुर स्पीड स्प्रिंट में उन्होंने अंततः अपना रेसिंग कैरियर शुरू किया और रैली में दूसरा स्थान प्राप्त किया। 
वर्ष २०१३ में बानी मोटरस्पोर्ट रेसिंग में गयी और वह कई ट्रैक कार्यक्रमों और क्रॉस कंट्री रैलियों के विजेता बनी। वह सर्किट दौड़, क्रॉस कंट्री चरम दौड़, टीएसडी इवेंट्स और आईआरसी रैलियों सहित कई रैलियां का हिस्सा रही। वर्ष २०१५ में उन्हें आईआरसी एशिया कप में सबसे तेज़ महिला चालक के रूप में चुना किया गया। बानी महिला सशक्तिकरण की घटनाओं में एक सक्रिय भागीदार है, वह समान अधिकारों और लिंग समानता की एक सक्रिय सहयोगी है। वह कई गैर सरकारी संस्थानों से भी जुडी हुई है जों जानवरों व महिलाओं के प्रति क्रूरता के खिलाफ काम करते हैं। वह जब तक परिवारों द्वारा जान्म्वारो को अपनाया नहीं जाता तब तक वह अपने घर में पशुओं को बढ़ावा देने में मदद करती है। 
उनके जीवन का सबसे कठिन समय वो था जब उन्हें अक्टूबर २०१३ में रीढ़ की हड्डी में चोट लगी थी। जैसे ही वह ठीक हो गई, वह ट्रैक पर वापस आ गयी।
म्यांमार में भारतीय सैन्य अभियान 2015

सीमा पर अभियान

सटीक खुफिया सूचनाओं के आधार पर, भारतीय वायु सेना और 21 पैरा (एसएफ) ने भारत-म्यांमार की सीमा पर एक सीमापार की कार्रवाई की और भारत-म्यांमार सीमा के साथ एनएससीएन (के) और केवाईकेएल में से प्रत्येक में दो आतंकवादी कैंप को नष्ट कर दिया। यह अभियान दो स्थानों पर नागालैंड और मणिपुर सीमा पर म्यांमार क्षेत्र के अंदर किया गया था। एक जगह मणिपुर में उखरुल के निकट है। सेना ने नागा उग्रवादियों के दो पारगमन शिविरों पर हमला किया।
70 कमांडो कथित तौर पर इस ऑपरेशन में शामिल थे। हमला राइफल्स, रॉकेट लांचर, ग्रेनेड और नाइट विजन चश्मे से लैस कमांडो, म्यांमार के साथ सीमा के निकट भारतीय क्षेत्र के भीतर ध्रुव हेलीकॉप्टर से तेजी से आगे बढ़ने के बाद दो समूहों में विभाजित किए गए थे। प्रशिक्षण शिविरों में पहुंचने से पहले टीमों ने कम से कम 15 किलोमीटर की दूरी के लिए मोटी जंगलों से गुजरना शुरू कर दिया था। दो टीमों में से प्रत्येक को दो उप-समूहों में विभाजित किया गया था। जबकि प्रत्यक्ष हमले के लिए जिम्मेदार था, दूसरे ने एक विस्फोटक को चलाने और भागने से रोकने के लिए एक बाहरी रिंग बनाई।
वास्तविक ऑपरेशन (शिविर घेरने और इसे नष्ट करने) लगभग 40 मिनट का था। आईएएफ के आई -17 हेलीकाप्टरों को स्टैंडबाय पर रखा गया था, कमांडो को खाली करने के लिए सेवा में दबाव डालने के लिए तैयार किया गया था, मामले में कुछ भी गलत हो गया था। ऑपरेशन के बाद अपने बयान में भारतीय सेना ने कहा कि यह म्यांमार के साथ संपर्क में है और कहा की " आतंकवादियों से पीड़ित दोनों देशों के बीच घनिष्ठ सहयोग का इतिहासरहा है।  हम ऐसे आतंकवाद से निपटने के लिए उनके साथ काम करने की आशा रखते हैं। " भारतीय सेना ने 4 जून को सेना पर हमला करने वाले हमलावरों के खात्मे (158 की संख्या ) का दावा किया है, जिनके हमले में मणिपुर के चंदेल जिले में 6 डोगरा रेजिमेंट के 18 सेना के जवानों की जान गई थी। यह 1999 के कारगिल युद्ध के बाद भारतीय सेना पर सबसे बड़ा हमला के रूप में चिह्नित किया गया है।
श्री गोविन्दराम सेकसरिया प्रौद्योगिकी एवं विज्ञान संस्थान

इतिहास

स्थापित होने पर इसे श्री गोविंद्राम सेकसरिया कला भवन के रूप में जाना जाता था। एक तकनीकी संस्थान की स्थापना के लिए इंदौर के प्रमुख उद्योगपतियों के एक समूह के लिए प्रधान मंत्री जवाहरलाल नेहरू द्वारा व्यक्त की गई इच्छा के परिणामस्वरूप यह संस्थान अस्तित्व में आया।
शहर के एक उद्यमी, सेठ श्री कुदीलाजी सेकसरिया ने अपने दिवंगत पिता सेठ श्री गोविन्दराम सेकसरिया के नाम पर संस्था को शुरू करने के लिए प्रारंभिक राशि दान दी थी। १९५६ में इसे जनपद अभियांत्रिकी (सिविल इंजी.) में पाठ्यक्रम के साथ एक उपाधि महाविद्यालय में परिवर्तित कर दिया गया था और इसका नाम बदलकर श्री गोविन्दराम सेकसरिया प्रौद्योगिकी संस्थान, इंदौर कर दिया गया था। अनुप्रयुक्त विज्ञान में एमएससी की शुरूआत के साथ संस्थान का नाम अपने वर्तमान नाम में बदल दिया गया। वर्ष १९८९ में संस्थान को विश्वविद्यालय अनुदान आयोग और एआईसीटीई द्वारा स्वायत्तता प्रदान की गई थी। वर्ष २०१२ में प्रबंधन अध्ययन विभाग की स्थापना की गई थी।

उपलब्धियां

संस्थान को ५० वर्ष पूर्ण करने पर २२ दिसंबर २००२ को उत्सव आयोजित किया गया, जिसे अब एसजीएसआईटीएस दिवस कहा जाता है। भारतीय महामहिम राष्ट्रपति डॉ ए॰ पी॰ जे॰ अब्दुल कलाम मुख्य अतिथि थे। राष्ट्रपति ने समारोह को चिह्नित करने के लिए उन्नत प्रौद्योगिकी केंद्र की आधारशिला का अनावरण किया और बाद में छात्रों और संकाय को संबोधित किया। स्वर्ण जयंती वर्ष मनाने के लिए शैक्षिक और सांस्कृतिक गतिविधियों का आयोजन किया गया।
जब भी भारत सरकार विश्व बैंक की सहायता से अपनी तकनीकी शिक्षा गुणवत्ता सुधार कार्यक्रम (टीईक्यूआईपी) लागू कर रही थी तब संस्थान को भी मदद मिली। संस्थान ने भारत सरकार और विश्व बैंक से १० करोड़ रुपये प्राप्त किए। इस निधि का उपयोग उन्नत प्रौद्योगिकी केंद्र के निर्माण, केंद्रीय पुस्तकालय के निर्माण के नवीकरण, अंतर्जाल से संयोजकता के साथ परिसरों के व्यापक संजाल की स्थापना, केंद्रीय पुस्तकालय के आधुनिकीकरण, विभागीय प्रयोगशालाओं के आधुनिकीकरण और पहल आदि के निर्माण के लिए निधि का उपयोग किया गया था वीडियो दूर-सम्मेलन द्वारा स्नातकोत्तर शिक्षा और सूचना प्रौद्योगिकी के ऊष्मायन केंद्र का उद्घाटन किया गया। हाल ही में संस्थान को टीईक्यूआईपी चरण -2 के तहत 12.5 करोड़ रुपये का अनुदान मिला है। यह अनुदान मुख्य रूप से संस्थान में स्नातकोत्तर शिक्षा के उन्नयन के लिए है।
हथीन

इतिहास

हथीन गाँव छोंकर राजपूतों द्वारा बसाया गया था। आज भी यह पलवल क्षेत्र का सबसे बड़ा राजपूतों का गाँव है।
गोहद का किला

गोहद का क़िला मध्य प्रदेश के भिंड ज़िले के गोहद तहसील में स्थित एक दुर्ग या किला है। यह ऐतिहासिक स्थल राज्य के पर्यटन आकर्षणों में से एक है। इस किले का निर्माण जाट राजा महासिंह ने १६वीं शताब्दी में करवाया था। वर्तमान में गोहद दुर्ग जीर्ण-शीर्ण अवस्था में है, किंतु इसके अन्दर स्थित एक महल की इमारत में अनेक सरकारी कार्यालय हैं। इस महल में की गई शानदार नक्काशियाँ आकर्षक हैं। यहां का कछरी महल ईरानी वास्तुकला का एक उत्कृष्ट उदाहरण है।

आवागमन

ग्वालियर से लगभग 35 किमी दूर तथा भिण्ड से 45 किमी की दूरी पर है। किले में पहुंचने के लिए राष्टीय राजमार्ग 92 से गोहद चैराहा से होकर सड़क मार्ग से पहुंचा जा सकता है। गोहद चैराहा से किला लगभग 5 किमी की दूरी पर होगा।

स्थापत्य

यह किला दो भागों में बना है: एक है पुराने किला व इसी किले के सामने दूसरा नया-महल है। पुराने किले से नया-महल के बीच में किले में प्रवेश के लिए पत्थर एवं ईंटों का मार्ग बनाया हुआ है। किला एक स्थानीय बेसली नदी के किनारे ऊंचे टीले पर स्थित है। यह राजपूत और जाट स्थापत्य कला का उत्कृष्ट उदाहरण है। इस किले के निर्माण में ईंट-पत्थर, मिटटी और चूने का उपयोग हुआ है।

पुराना किला

किले का निर्माण १७३९ ई॰ में जाट राजा भीमसिंह द्वारा करवाया गया था। किले की दीवारों पर श्वेत पत्थर, चूना, गुड़, उड़द, बजरी, कौड़ी, सनबीजा, गोंद आदि से बना श्वेत एवं भूरा प्लास्टर किया गया है। इस प्लास्टर में अनेक आकृतियाँ जैसे मछली, भेड़, कुत्ते, तोता, हिरण, बृक्ष, कमल के फूल, हंस, हाथी, फूलपत्तियां आदि से दीवार पर ईरानी शैली की नक्काशी दिखाई देती है। यह आज भी ठीक स्थिति में है। पुराने किले में रानीमहल, राजामहल, दीवान-ए-आम, दीवान-ए-खास, पूजाघर, नृत्यघर और अखाड़ा, स्नानगार, कुआं आदि वर्तमान में क्षतिग्रस्त स्थिति में है। इसके बीच में अखाड़ा है और उसके बीच में एक गोल स्थान है जहां पहलवान लोग कुश्ती किया करते थे। वहीं सामने राजा के बैठने का स्थान है तथा अन्य चारों तरफ लोगों के बैठने का स्थान बने हुए है।

नया महल

कालान्तर में नया-महल बना जिसका का निर्माण जाट राजा छत्रपति सिंह द्वारा कराया गया था।  नये महल में वर्तमान में तहसील न्यायालय, कोशालय आदि शासकीय भवन लगते हैं। नया-महल की अन्दरूनी दीवारों पर तथा मुख्य द्वार पर सफेद पत्थर एवं चूने का सुंदर प्लास्टर किया है। इस प्लास्टर पर ईरानी शैली में नक्काशी से पेड़-पौधे, पत्तियां आदि बनाए जाकर उत्कृष्ट नक्काशी की गई हैं। नया-महल के खिड़कियां पत्थरों की नक्काशी करके बनाई गई हैं। नया-महल की नक्काशी आज भी दर्शनीय स्थिति में है। 
मध्य भारत में इस गोहद के किले का अत्यधिक सामारिक महत्व रहा है। किले पर अधिकांशतः जाट एवं भदावर राजाओं और फिर मराठों का अधिकार रहा है। वर्तमान में पुराना किला एवं नयामहल मध्य प्रदेश सरकार के पुरातत्व विभाग के अधीन है और पुरातत्व विभाग द्वारा इसका अनुरक्षण कार्य कराया जाता है। नयामहल में शासकीय आॅफीसों को हटाए जाकर नयामहल का भी पुरातत्व दृष्टि से संरक्षण किए जाने का प्रस्ताव भी है।

विरासत सम्मान

यूनेस्को द्वारा इस किले के अनुरक्षण कार्य को यूनेस्को एशिया पेसिफिक हेरिटेज अवार्ड २०१७ देने की घोषणा की गई है। विभिन्न देशों से आये ४३ परियोजना प्रस्ताव अंतरराष्ट्रीय संरक्षण विशेषज्ञों की समिति को प्राप्त हुए थे जिनमें से भारत की ७ परियोजनाएं इस सम्मान हेतु चुनी गई हैं। इन परियोजनाओं में गोहद किले के अनुरक्षण कार्य का विशेष रूप से उल्लेख किया गया है।
2001 क्रैमलिन कप

पुरुष एकल

येवगेनी केफेलनिकोव ने  निकोलस कीफर को 6–4, 7–5 से हराया।